**NARODNO SVEUČILIŠTE „SESVETE“**

**OBRAZLOŽENJE OSTVARENJA PRIHODA I RASHODA U IZVJEŠTAJU O IZVRŠENJU**

**FINANCIJSKOG PLANA ZA I-VI/2024.**

**OPĆI DIO IZVJEŠTAJA O IZVRŠENJU FINANCIJSKOG PLANA**

Ukupni prihodi ostvareni u razdoblju I-VI/2024. godine iznose 235.255,49 € i ostvareni su u skladu s financijskim planom (43,87%).

Ukupni rashodi realizirani su sa 42,45% u odnosu na Financijski plan i nije bilo većih odstupanja u odnosu na planirana sredstva. Grad je uredno podmirivao rashode prema našim zahtjevima, a Sveučilište je redovno podmirivalo svoje obveze prema dobavljačima. Iz vlastitih prihoda su podmirivani rashodi za nabavu opreme, za honorare i ostale troškove vezane uz radionice i tečajeve na kojima se ostvaruje vlastiti prihod te na ostale troškove koje nije financirao nadležni gradski ured.

**POSEBNI DIO IZVJEŠTAJA O IZVRŠENJU FINANCIJSKO PLANA**

Narodno sveučilište "Sesvete" u 2024. godini uspješno je provelo planirane programe i akcije namijenjene prvenstveno stanovnicima lokalne zajednice. Temeljem natječaja Ministarstva kulture i medija u dvorani Sveučilišta instalirana je kino oprema potrebna za realizaciju redovnih filmskih programa te su u prvom polugodištu redovito emitirani filmovi za djecu i odrasle koji su imali dobru posjećenost.

Učinci i rezultati programa bili su vidljivi kroz raznovrsne aktivnosti koje su okupile široku publiku, podržavajući očuvanje kulturne baštine i pružajući edukativne i kreativne sadržaje za sve dobne skupine. Organiziranjem manifestacijama poput Sesvetskog fašnika i SMUK-festivala mladih te programima za starije osobe, kao što je "Vrijeme za mene", postižemo raznolikost kulturne ponude  i prilagodljivost potrebama svih dionika lokalne zajednice.

Poseban naglasak stavljen je na glazbene programe, obilježavanje obljetnica majstora klasične glazbe te edukativne programe za nove generacije, što je dodatno obogatilo kulturnu scenu Sesveta.

Besplatne radionice tijekom školskih praznika pružile su djeci zabavne i poučne aktivnosti, dok su dramski studio i likovni programi omogućili izražavanje kreativnosti među polaznicima. Gamecraft radionice poticale su razvoj računalnih vještina i kreativnosti među mladima, dok je program Zeleni ključ educirao o važnosti zaštite okoliša.

U području filmske i audiovizualne umjetnosti, cilj je bio pružiti obrazovanje i dostupnost kulturno vrijednog filmskog stvaralaštva novim generacijama. Prikazivanjem filmskih klasika iz različitih žanrova i stilova te organizacijom filmskih festivala, program je doprinio širenju filmske kulture među lokalnom zajednicom.

Svi programi realizirani su u planiranim rokovima i za njih je utrošeno 56% planiranih sredstava.